procesaur/Wiki.mk huggingface dataset:
Крстилница „Св. Јован Претеча“ - Солун

Свети Јован Претеча (|Άγιου Ιωάννη του Προδρόμου) — црква во градот Солун, Егејска Македонија. Влегува во состав на Солунската епархија на Цариградската патријаршија. Се наоѓа во градскиот центар, околу античката крстилница поврзана со систем од катакомби со соедниот храм „Св. Софија“.
Се наоѓа е во мала градина меѓу улиците „Иктин“ на северозапад, „Макензи Кинг“, која ја двои од „Св. Софија“ на север и „Павлос Мелас“ на исток. Старите остатоци се под уличното ниво, на нивото на „Св. Софија“ и „Пресв. Богородица Казанџиска“. Зачуваниот базен првично бил дел од антички нимфеум (храм на нимфите). Христијанската крстилница веројатно е постара од „Св. Софија“. На еден од столбовите е всечен крст. Катакомбниот систем и откриен во 1892 г. и се состои од ходници и две подземни простории, од кои едната со мал извор. Во средината на дворот се остатоците од византиската црква, која многу личи на ротондата „Св. Ѓорѓи“, но помала. Тааа црква пак, е изградена врз рушевините на антички храм. Во 1932 г. се извршени ископувања, кога било решено таму да се подигне зграда. Откривањето на антички остатоци ги запреле градежните работи.
Денешната црква е добар пример за ускладување на денешната архитектура со античките остатоци — изградена е од стакло и зелен камен во 1990 г. врз помала црквичка од 1940 г.
1 Поврзано
* Солунска епархија
Црква „Св. Никола“ - Амолјани

Свети Никола (|Ἱερός Ναός Ἁγίου Νικολάου) — црква во селото Амолјани на истоимениот остров во Касандриско, Егејска Македонија. Влегува во состав на Ерисовско-светогорско-ардамерската епархија на Цариградската патријаршија.
Црквата е изградена во 1860 г. Таа, заедно со сето подрачје на денешното село била метох на едне од светогорските манастири. Градбата претставува еднокорабна базилика. Има поголем број вредни икони од XIX век, дело на мајстори од Галачишката школа, како и средновековните византиски икони на Иисус, Свети Никола, како и византиски икони донесени од грчките доселеници од Мала Азија во 1920-тите.
Во 1995 г. црквата е прогласена за заштитен споменик на културата.
1 Поврзано
* Ерисовско-светогорско-ардамерска епархија
Жужелска Река

Жужелска Река (|Ζουζουλιώτικο ρέμα) — река во Нестрамско, Егејска Македонија, лева притока на Коница (Сарандапорос).
1 Опис
Реката почнува од изворот Галамбаца на планината Смолика, западно од врвот Дели Ахмед (1.810 м) и северно од врвот Киркури (1.860 м). Тече првично на исток, а потоа свртува на североисток, и под името Хелимоди ја образува границата меѓу Смолика на запад и Таљар на исток. По таа граница оди патот за Самарина. Во месноста Бразитика свртува кон северозапад. Излегува во Жужелската Котлина, минува источно од Жужел и се насочува северно, влевајќи се во Коница западно од Борботско.
На реката има два камени моста – Жужелскиот (1880) и Куцумбли, обата прогласени за споменици на културата.
2 Поврзано
* Смолика
Лесница (Д’мбенска Планина)

Лесница или Лешница (|Λεπτοκαρυάς Ρέμα, ''Лептокаријас Рема'', во превод ''Лешнишка река''; до 1969 г. ''Λεσνίτσα'') — река во Костурско, Егејска Македонија, лева притока на Четирска Река (''Коре''). Влегува во сливното подрачје на Бистрица.
1 Опис
Реката се образува од неколку потоци кои извираат од јужните падини на Д’мбенска Планина и источните падини на Флацата во месностите Беј Бунар и Камена. Тече во јужен правец. Излегува од планината источно од селото Ошени и се влева во Четирска Река.
2 Поврзано
* Пополе
Осово

Осово (|Σκιερὸ Ρέμα, во превод: ''Сенчеста Река''; до 1969 г. ''Όσοβο'') — река во Костурско, Егејска Македонија, лева притока на Рулска Река (''Ладопотамос''). Влегува во сливното подрачје на Бистрица.
1 Опис
Реката извира во југоисточниот дел на Д’мбенска Планина северно под врвот Костолата (1.714 м). Тече на север и западно од врвот Караули (1.591 м) свртува на исток. Прима неколку притоки, неколку потоци кои извираат под врвовите Рамбатина (1.674 м), Караули, Попова Нива и Полени (1.632 м). Излегува од планината и се влева во Рулска Река северно од селото Габреш.
2 Поврзано
* Корешта
Бено Арбел

Бен Арбел (|בנו ארבל ; 20 јануари 1939 – 9 април 2013) ― романски-израелски математичар и историчар на математиката кој работел како професор по математика на Универзитетот во Тел Авив.
1 Животопис
Роден во Романија, Арбел ги започнал своите академски студии на Букурешкиот универзитет, кои ги продолжил на Еврејскиот универзитет во Ерусалим по емигрирањето во Израел во 1961 година. Таму го завршил својот бакалауреат по математика и физика во 1963 година, а магистрирал по математика во април 1965 година (под надзор на Арјех Дворецки), еден месец по што се пријавил во Израелските одбранбени сили. Арбел докторирал во 1987 година од Еврејскиот универзитет и продолжил да предава на Универзитетот во Тел Авив, Кибуцкиот колеџ, Академскиот колеџ Беит Берл и .
Од крајот на 1980-тите, Арбел служел како директор на програмата за надарени млади студенти по математика и сметачки науки на Универзитетот во Тел Авив.
2 Избрани дела
**
3 Надворешна врска
*
Котури

Котури или Даули (|Κώτουρη) — река во Костурско, Егејска Македонија, лева притока на Стара Река (''Ксиропотамос''). Влегува во сливното подрачје на Костурското Езеро.
1 Опис
Реката извира од јужните падини на Вич, југозападно под врвот Саргоница (1.382 м) под името ''Даули''. Тече на југозапад и ја прима големата лева притока Дуца (во 1969 г. преименувана во ''Криорема''), а потоа свртува на запад. Ја прима големата десна притока Бобишка Река (''Рема Вергас''), излегува од планината и се влева во Стара Река кај селото Б’мбоки.
2 Поврзано
* Пополе
Влака

Влака или Вишенска Река (|Λάκκος или ''Βυσσινιά'') — река во Костурско, Егејска Македонија. Завршува како северен дотек на Костурското Езеро.
1 Течение
Реката извира на планината Вич југоисточно под врвот Манковец (1.867 м). Тече на запад и ги прима водите од месноста Пет Извори. Во месноста Лапсини свртува на југозапад и минува источно крај селото Вишени, по кое е наречена. Потоа минуваи источно под селото Шестево, свртува на југ, па ја прима десната притока Гумница (''Лонгорема''), и се влева во Костурското Езеро источно од поранешното село Стар Чифлик.
2 Слив
Надморската височина на речниот слив се движи од 650 м до 2.000 м. Средниот проток изнесува 403 л/с, а најголемиот достигнува 2.000 л/с при обилни врнежи.
3 Поврзано
* Пополе
Хухеришта

Хухеришта или Хумхеришта или Тиолишка Река (|Τοιχίο) — река во Костурско, Егејска Македонија. Завршува како северен дотек на Костурското Езеро.
1 Течение
Реката извира од планината Вич северно под врвовите Србинов Камен (1.375 м) и Чука (1.577 м), па тече на југозапад. Минува низ селото Черешница, па источно под врвот Варош (1.420 м) нагло свртува на запад под името Страна. Северозападно од Тиолишта свртува на југозапад и минува западно крај селото. Потоа свртува на југ и се влева во Костурското Езеро.
2 Слив
Сливот зафаќа површина од 23,25 км<sup>2</sup>. Протокот на реката изнесува 60 – 1.000 л/с, во зависност од количеството на врнежи. Реката може да предизвика поплави бидејќи користото ѝ е тесно.
3 Поврзано
* Пополе
Рот (Костурско)

Рот или Загоричанска Река (|Ρέμα Βασιλειάδος, во превод: ''Загоричанска река''; до 1969 г. ''Ρὸτ'') — река во Костурско, Егејска Македонија, лева притока на Стара Река (''Ксиропотамос''). Влегува во сливното подрачје на Костурското Езеро.
1 Опис
Реката се образува веднаш западно од Загоричани со слевањето на реките Дива Череша и Суха или Селска Река, која проаѓа низ селото. Дива Череша извира под врвот Врбица на Вич и тече на југозапад. Во 1969 г. името на реката е сменето од Дива Череша (''Ντίβα Τσέρεσι'') во Рема Агриокерасија (''Ρέμα Αγριοκερασιάς''), во превод ''Црешова Река''. Суха Река извира исто така од Вич, западно од врвот Шубрец (1.623 м). По спојот на двете реки, реката тече во југозападен правец во регулиран канал, кој пак се влева во Стара Река северно од Б’мбоки.
2 Поврзано
* Пополе
Црква „Св. Никола Транос“

Свети Никола Транос (|Άγιος Νικόλαος ο Τρανός) — параклис во градот Солун, Егејска Македонија. Влегува во состав на Солунската епархија на Цариградската патријаршија.
Параклисот се наоѓа на Старата агора и претставува метох на манастирот „Св. Теодора“.
На местото на денешната скромна црква до 1917 г. постоела величествена базилика, која била средиште на богатото грчко маало во градскиот центар. Името ''Транос'', т.е. ''Голем'', е дадено за да се разликува од „Св. Никола Сирак“ (или „Свети Никола Мал“). Наречена е и ''Голема'' (''Μεγάλος'') и ''Благородна'' (Αρχοντικός).
1 Историја
Во 1973 – 1977 г. околу сегашната црква се извршени ископувања во кои се пронајдени градби од римско време, веројатно поврзани со агората. Над нив подоцна е изградена ранохристијанска базилика. Според преданието, на ова место подоцна имало византиски храм, но археолошките наоди не укажуваат на такво нешто. На натпис од 1110 г. се спомеунва црква „Св. Никола Палеофавас“ (''Άγιος Νικόλαος Παλαιοφάβας''), која може да се поврзе со „Никола Транос“. Имети „Св. Никола Голем“ (''Άγιος Νικόλαος Μεγάλος'') за првпат се споменува во документ од 1406 г.
Според османлиски ферман од 1722 г., „Св. Никола Транос“ претрпел големи штети и жителите добиле дозвола за обнова. Новата црква била просторна базилика со дрвени столбови и веројатно портик од јужната страна. Во 1833 – 1834 г. е добиена уште една дозвола за обнова на црквата. Изгледа дека таа била целосно урната и одново изградена околу 1864 г.
По пожарот од 1890 година, во кој е уништена крајбрежната митрополитска црква „Св. Димитриј“, седиштето на епархијата и моштите на Свети Григориј Палама се префрлени во „Св. Никола Транос“.
Црквата изгорела во големиот Солунски пожар на 6 август 1917 г., но не наполно, како што се гледа од сликите по пожарот. Со преселбата на Грците од Мала Азија, урнатините на храмот служеле како привремено сместување за дојденците. Во 1928 г. остатоците се отстранети за да се изгради сегашниот храм.
2 Поврзано
* Солунска епархија
Јуџин Ајзексон

Јуџин Ајзексон (1919–2008), ― математичар од Соединетите Држави кој бил пионер на современата нумеричка анализа. Тој бил дипломец по математика и физика на Градскиот колеџ во Њујорк, а потоа влегол во програмата за последипломски студии по математика на Њујоршкиот универзитет под надзор на Курт Ото Фридрихс, добивајќи докторат на водени бранови на коси плажи во 1949 година. Неговата академска кариера потоа ја поминал во Курантовиот институт до неговото пензионирање.
И покрај почетниот интерес за топологијата, Ајзексон работел во поголемиот дел од својата кариера во применета и пресметковна математика и е најпознат по неговата работа на нумеричко решение на диференцијални равенки. Неговата книга со Херберт Келер, „''Анализа на нумерички методи''“, била водечки учебник во тоа време.
Работел како уредник за „''Математика на пресметување''“ и „''Списанието на СИАМ за нумеричка анализа''“.
Посебно издание на „''Математика на пресметување''“ било објавено во 1989 година за да го прослави неговиот 70-ти роденден. Соработниците ги вклучиле неговите синови Дејвид и Ели Ајзексон, исто така математичари, кои заедно напишале труд за овој том. Трудот е посветен на нивниот татко и нивната мајка Муриел „за тоа што ја овозможиле оваа соработка“.
Црква „Св. Бессребреници“ - Богатско

Свети Бессребреници Кузман, Пантелејмон и Дамјан (|Αγίων Αναργύρων) — црква во селото Богатско, Костурско, Егејска Македонија. Влегува во состав на Шишанско-сачишката епархија на Цариградската патријаршија.
Црквата се наоѓа на јужниот крај на селото и претставува гробишен храм. Сместена е до храмот „Св. Апостоли“, една од двете парохиски цркви на Богатско. Изградена е во XVIII век. Градбата е мала камена базилика. Иконостасот е прост, со три големи престолни икони, царски двери и неколку апостолски икони. На царските двери е претставено Благовештението и пророците Давид и Соломон. Десно од дверите е иконата на Исус Христос Голем Архијереј седнат на владички престол и благословува со десната рака, а во левата држи отворено евангелие. Во долниот дел иконата е потпишана „δια χειρός Αναγνώστου Ανασιλτσιώτου“. Од другата страна на дверите е иконата на Богородица Неовенлив цвет, седната на престол и облечена во сина камизола и жолт мафорион со жезол и две отворени книги. Лево го држи Исус кој благословува со десната рака, а од обете страни има ангели со свитоци со химни. Во долниот десен агол иконата има натпис „δέησις τοις δούλοις του Θεού /....νας και των τέκνων / αυτής εις Μνημόσυνον αυτών / έτει χιλιοστώ οκτακοσιοστώ τεσαρακοστώ πέμπτου / χειρ Αδάμ Αναγνώστου...“ До иконата на Христос е иконата на Светите Бессребреници Кузман, Пантелејмон и Дамјан. Тројцата светци-лекари се раскошно облечени, и секој од нив држи медицинска кутија и пинцета. Во долниот дел на претставата има нечитлив дарителски натпис. Апостолските икони се 13 од различни времиња. Десниот проскинитар е посветен на Свети Никола и има впечатлива стара икона, а другият е посветен на Свети Пантелејмон, чија икона е понова.
1 Икони
2 Поврзано
* Шишанско-сачишка епархија
Професорство по математика „Раус Бол“

Професорство по математика „Раус Бол“ — професорско место во одделот за математика на универзитетот во Кембриџ и на универзитетот во Оксфорд. Двете работни позиции биле основани во 1927 година како наследство од математичарот Раус Бол. Во Кембриџ, овој аманет бил направен со „надеж (но не правејќи го на кој било начин во вид на услов) дека може да биде изводливо за професорите и читателите да вклучи во историски и филозофски аспекти на темата во неговите или нејзините предавања и третмани“.
1 Список на Раус Бол професори во Кембриџ
* Џон Едензор Литлвуд (1928–1950)
* Абрам Самоилович Бешиковиќ (1950–1958)
* Харолд Девенпорт (1958–1969)
* Џон Г. Томпсон (1971–1993)
* Најџел Хичин (1994–1997)
* Вилијам Тимоти Гоуерс (од 1998)
2 Список на Раус Бол професори во Оксфорд
Катедрата во Оксфорд била основана со оставина од 25.000 фунти и првично била рекламирана од Универзитетот како Катедра по математичка физика. Професорот Rouse Ball сега е домаќин на Математичкиот институт на универзитетот.* Е. А. Милн (1928–1950)
* Чарлс Коулсон (1952–1972)
* Роџер Пенроуз, почесен професор по математика во Раус Бол (1973–1999)
* Филип Кандела, почесен професор по математика во Раус Бол (1999–2020)* Луис Фернандо Алдај, во моментов професор по математика во Раус Бол (од 2020)
Вангел Бабинкостов

Вангел Бабинкостов (познат и како Вангел Ристов Бабинкостов; р. во Герман, Леринско) — македонски математичар и универзитетски професор од 1998 година.
1 Животопис
Дипломирал во 1962 година во Самарканд, Узбекистан. Магистрирал на Природно-математичкиот факултет во Белград во 1974 година, а докторирал во 1992 година на Природно-математичкиот факултет во Скопје, со темата „''Прилог кон нумеричкото решавање на диференцијалните равенки''“ и објавил научни трудови од таа област. Станал редовен професор на Природно-математичкиот факултет во Скопје, во 1998 година.
Слободанка Георгиевска

Слободанка Георгиевска (моминско: Стојанова; р. во Скопје) — македонска математичарка и универзитетска професорка од 1998 година.
1 Животопис
Дипломирала на Природно-математичкиот факултет во Скопје во 1966 година, магистрирала исто така на ПМФ во Скопје во 1976 година, а докторирала во 1992 година на ПМФ со темата „''Дветочкини контурни проблеми при обичните диференцијални равенки''“. Објавила научни трудови во областа на диференцијалните равенки. Била соавтор на неколку учебници за студенти и била продекан на Математичкиот факултет (1982-1984) и на Градежниот факултет (1997-1999). Во 1998 година, таа станала редовен професор на Градежниот факултет.
Барунка (река)

Барунка (|Μπαρούγκα) — високопланинска река во Нестрамско, Егејска Македонија, Грција, лева притока на Бистрица.
1 Опис
Реката извира од граничен врв на масивот Грамошта и тече на североисток. Кај превојот Казан прави остар завој и почнува да тече на југоисток. Прима низа леви притоки кои извираат од врвот Губел (2.251 м). Откако ќе навлезе во шумовите подрачје, зазема источен правец, минува јужно под врвот Петра (1.614 м) и северно од некогашното село Ветреник, па се влева во Бистрица (тука наречена Белица).
2 Шума Барунка
По течението на Барунка се наоѓа истоимената шума Барунка, која во 1986 г. е прогласена за заштитен споменик на природата на подрачје од 130 ха.
3 Поврзано
* Нестрамкол
Новак Ивановски

Новак Ивановски (познат и како Новак Велјанов Ивановски; р. во Слепче, Прилепско) — македонски математичар и универзитетски професор од 1988 година.
1 Животопис
Дипломирал во 1964 година на Природно-математичкиот факултет во Скопје во 1964 година, каде бил редовен професор од 1988 година. Магистрирал на Природно-математичкиот факултет во Загреб во 1969 година, а докторирал во 1973 година на Индијана Универзитетот во Блумингтон, Соединетите Држави, со темата „''Субнормалност на операторско-тежински изместувања''“. Објавил научни трудови во теоријата на оператори и универзитетски учебници. Бил ментор на еден докторант и на 10 магистранти, продекан на Математичкиот факултет (1981-82) и шеф на Институтот за математика на ПМФ (1987-91 и 1999-01).
Бабин Дол (река)

Бабин Дол или Баби Дол (|Κοντόρεμα, ''Кондорема'', до 1969 г. ''Μπαπιντόλ'') — река во Нестрамско, Егејска Македонија, десна притока на Бистрица.
1 Опис
Реката извира во планината Горуша северно под врвот Полјани. Тече во северен правец и минува источно под врвот Просеник (1.022 м). Излегува од планината и се влева во Бистрица (тука наречена Белица) кај градот Нестрам.
2 Поврзано
* Нестрамкол
Личотерска Река

Личотерска Река (|Γάργαρο Ρέμα, ''Гаргаро Рема''; до 1969 г. ''Λιτσιτέρι'') — река во Нестрамско, Егејска Македонија, десна притока на реката Бистрица.
1 Опис
Реката извира во планината Горуша, источно под врвот Балиос и западно од селото Ново Котелци. Тече во северна насока и минува крај напуштеното село Личотер, по кое е наречена. Излегува од планината се влева во Бистрица (тука наречена Белица).
2 Поврзано
* Нестрамкол
Линотопска Река

Линотопска Река (|Ρέμα Λινοτοπίου) — високопланинска река во Нестрамско, Егејска Македонија, десна притока на Бистрица.
1 Опис
Реката извира од планината Грамошта северно под врвот Огуро (1.593 м) — географската граница меѓу Македонија и Епир. Оттука тече на север. Минува низ котлината каде се наоѓаат урнатините од напуштеното влашко село Линотопи, по кое е наречена. Продолжува на север и се влева во Бистрица (тука наречена Белица) меѓу напуштените села Ветерник и Загар.
2 Поврзано
* Нестрамкол
Досница

Досница или Кленика (|Αμμόρεμα, ''Аморема''; до 1969 г. ''Ντοσνὶτς'') — река во Нестрамско, Егејска Македонија, лева притока на реката Бистрица.
1 Опис
Реката извира во планината Гал’мбица северозападно под врвот Елинца (1.469 м) под името ''Кленика''. Тече во југоисточен правец и минува јужно под врвот Волче и североисточно под Буф (1.432 м). Излегува од планината југозападно од Нестрам и како ''Досница'' се влева во Бистрица (тука наречена Белица).
2 Поврзано
* Нестрамкол
Ринат Кедем

Ринат Кедем (роден на 5 декември 1965 година) ― математичар и математички физичар од Соединетите Држави.
Кедем дипломирала во 1988 година како додипломец по физика на Колеџот Макалестер. Докторирала по физика во 1993 година од Универзитетот Стони Брук (Државниот универзитет во Њујорк во Стони Брук) со тезниот советник Бери М. Мекој. Таа била на последокторски студии од 1993 до 1995 година на Истражувачкиот институт за математички науки на Универзитетот во Кјото, од 1995 до 1996 година на Универзитетот во Мелбурн и од 1996 до 1997 година на Универзитетот во Калифорнија, Беркли. На Универзитетот во Масачусетс Амхерст, таа била доцент по математика од 1997 до 2001 година. На катедрата по математика на Универзитетот во Илиноис во Урбана-Шампејн, од 2001 до 2006 година била доцент и од 2006 до 2012 година вонреден професор и од 2012 година е редовен професор.
Истражувањето на Кедем се занимава со математичка физика, Лиеви алгебри, интеграбилни модели и збирник алгебри. Во 2014 година таа била поканет говорник за да говори за ''Фермионски спектри во интеграбилни системи'' на Меѓународниот конгрес на математичари во Сеул. Таа била пленарен говорник во 2012 година на 24-та меѓународна конференција за формални серии на моќност и алгебарска комбинаторика во Нагоја и во 2019 година на 11-тиот меѓународен симпозиум за квантна теорија и симетрии (QTS2019) во Монтреал. За учебната 2019/20 година и била доделена Симонсова стипендија.
1 Избрани публикации
*******
2 Наводи
Црква „Св. Петар и Павле“ - Петрово (Ениџевардарско)

Свети Петар и Павле (|Αγίων Πέτρου και Παύλου) — црква во селото Петрово, Ениџевардарско, Егејска Македонија. Влегува во состав на Гуменџиско-бојмичко-ругуновската епархија на Цариградската патријаршија.
1 Местоположба
Црквата е гробишен храм сместен на североисточниот крај на селото.
2 Историја
Во црквата има икони на зографот Маргарит Ламбу од погрченото солунско село Кулакија и Димитар Вангелов од Петрово.
3 Поврзано
* Гуменџиско-бојмичко-ругуновска епархија
Димитар Аргакиев

Димитар Аргакиев ( (кај Власинско Езеро), ) — македонски поет.
1 Книжевно творештво
Димитар Аргакиев е автор на поетските книги.:
*''Принципите на магмата'', 1996
*''Соѕвездие'', 1997
*''Ден во Драинци'', 1998
*''Глас од светлината'', 2001
Слабишта

Слабишта (|Σλάμπιστα) — река во Нестрамско, Егејска Македонија, лева притока на Стенска Река (''Стенопотамос''). Му припаѓа на сливот на реката Бистрица.
1 Опис
Реката се образува од неколку потоци кои извираат од планината Гал’мбица, западно од Попов Врв (1.110 м). Тече во југоисточен правец и минува северно од сртот Ондрија, јужно од селото Чука, па северно од селото Радигоже, ја прима левата притока Сарандиница. На крајот се влева во Стенска Река, малку пред нејзиниот влив во Бистрица (тука наречена Белица).
Во 1969 г. реката со указ е преименувана во ''Љанорема'' (''Λιανόρεμα'') при преименувањето на топонимите во општината Нестрам и во ''Агоно'' (''Άγονο'') при преименувањето на топонимите во тогашната општина Грлени.
2 Поврзано
* Нестрамкол
Црква „Успение на Пресвета Богородица“ - Радигоже

Успение на Пресвета Богородица (|Ναός της Κοιμήσεως της Θεοτόκου) — црква во селото Радигоже, Нестрамско, Егејска Македонија. Влегува во состав на Костурската епархија на Цариградската патријаршија. Има улога на парохиски храм.
1 Местоположба
Црквата се наоѓа на источниот влез во селото, близу северниот брег на Стенска Река.
2 Историја
Во храмот е откриена античка надгробна стела.
3 Поврзано
* Костурска епархија
Бела Падина

Бела Падина (|Ασπρονέρι, во превод: ''Бела Вода'' или ''Ξηροπόταμος'', ''Ксиропотамос'', во превод: ''Сува Река''; до 1969 г. ''Μπέλα Παδίνα'') — река во Костурско, Егејска Македонија, лева притока на Четирска Река (''Коре''). Влегува во сливното подрачје на Бистрица.
1 Опис
Реката се образува од неколку потоци кои извираат од Д’мбенска Планина, под билото Дервено. Тече во југоисточен правец. Излегува од плинаната источно од селото Света Недела и се влева во Четирска Река северно од Четирок, малку пред нејзиниот влив во Рулска Река.
Стенска Река

Стенска Река (|Στενοπόταμος, ''Стенопотамос'' или ''Στενόρεμα'', ''Стенорема'') — река во Нестрамско, Егејска Македонија, лева притока на Бистрица.
1 Опис
Реката се образува под името Голема Река (''Мегало Рема'') од неколку потоци кои извираат од планината Гал’мбица, јужно од врвот Николери (1.349 м). Тече во југоисточен правец и минува низ котлината на селото Стенско, по кое е наречена. По селото свртува на исток и на североисток, па образува живописна клисура во која е сместен Радигошкиот Водопад. По клисурата минува јужно од селото Радигоже, ја прима големата лева притока Слабишта и се влева во Бистрица (тука наречена Белица).
2 Притоки
→ лева, ← десна
:* → Слабишта
:** → Сарандиница
3 Поврзано
* Нестрамкол
Черешново

Черешново или Чернешово (|Πτελέας Ρέμα, ''Птелејас Рема'', ''Грченска Река'', до 5 мај 1969 г. ''Τσαρέσνοβο'', кое и денес е во службена употреба) — река во Нестрамско, Егејска Македонија, лева притока на Бистрица.
1 Опис
Реката се образува од неколку потоци кои извираат од планината Гал’мбица под црвовите Поповар (1.110 м) и Гинеи (891 м). Тече во југоисточен правец, ја прима левата притока Смардлива Вода и минува меѓу селата Горно и Долно Граче, по кое е наречена. Продолжува на југоисток, минува северно од Дреничево, ја прима десната притока Грамбовик, па се влева во Бистрица (тука наречена Белица).
2 Притоки
→ лева, ← десна
:* → Смрадлива Вода
:* ← Грамбовик
3 Поврзано
* Нестрамкол
Големан

Големан или Копач Дере или Копачдере (|Κουπατσιανός, ''Купацијанос'', т.е. ''Копачка'') — река во Лагадинско и Серско, Егејска Македонија, десна притока на Струма.
1 Опис
Реката извира во Богданска Планина северно од врцит Чиплак (1.077 м) и тече на север. Во горниот дел го носи името Гурдере (''Гур Лакос''), а во средното Стимала. Под врвот Сапан Дермен свртува на исток и ја образува границата меѓу Богданска Планина на југ и Карадаг на север. Минува крај остатоците од истоименото село Копач Дере и излегува во Серското Поле кај селото Копач и се влева во Струма кај Гудели.
2 Притоки
→ лева, ← десна
:* → Казан
::* → Јарликија
:* ← Хламур (Фламури)
:* → Румли
::* → Караџали
:* → Анелико
:* → Коздакуз
::* → Махмутљу
3 Поврзано
* Серско Поле
Белева Река

Белева Река или Беливо (|Ξηροπόταμος, ''Ксиропотамос'') — река во Костурско, Егејска Македонија, лева притока на Чернево (Циронга).
1 Описание
Реката извира во јужниот дел на планината Вич, источно од врвот Саргоница (1.382 м). Тече на југ и во месноста Мијалица прима лева притока, која исто така извира од Вич. Источно од Мокрени ја прима деесната притока Ројба (или Бости, во 1969 г. преименувана во ''Мелисорема''), која доаѓа од Клисура. Потоа прави нагол завој на исток. Прима низа десни притоки кои извираат под врвовите Стена (944 м) и Цименто (906 м) на Вич, меѓу кои и реката Мокрена, како и низа леви кои извираат од Мурик. На крајот се влева во Чернево северно од Конуј под името Крива Река.
2 Поврзано
* Пополе
Љупчо Петрушевски

Љупчо Петрушевски ( во Скопје — во ) — македонски театарски, филмски и телевизиски глумец.
1 Филмографија
Година, Филм, Улога
1969, Молва ТВ-филм, Јаков
1970, Вујковиот сон ТВ-филм
1975, Прва вечер ТВ-филм, Павле
1975, Волшебното самарче ТВ-серија
1976, Сослушување на железничарот ТВ-филм
1977, Нели ти реков ТВ-филм
1979, Наши години ТВ-серија, Агентот Зујик
1981, Милион маченици ТВ-филм
1981, Слана во цутот на бадемите ТВ-филм
1982, Јужна патека ТВ-филм
1982, Илинден ТВ-серија, Мустафа
1983, Записник ТВ-филм
1984, Лет во место ТВ-филм, Остоик
1984, Другарувања ТВ-серија
1984, Нели ти реков ТВ-филм
1984, Јуначко колено ТВ-серија
1985, Од зад грб ТВ-филм
1985, На наш начин ТВ-серија
1985, Трговецот од Солун ТВ-филм, Керим ага
1985, Сомнително лице ТВ-филм, Викја
1986, Климент Охридски ТВ-филм, Цар Симеон
1987, Ѕвездите на 42-та ТВ-филм
1987, Народни трибуни ТВ-серија
1988, Скопски сновиденија ТВ-филм
1990, Трст виа Скопје ТВ-серија
1995, Ангели на отпад ТВ-филм
2000, Погрешно време ТВ-серија, Љубе
2002, Наше маало ТВ-серија
2002, Глужд во времето ТВ-филм
2006, Стрмоглави ТВ-филм, Никола
2007, Сенки ТВ-филм, Доктор
2012, Трето полувреме ТВ-филм, Трговец
2 Животопис
Љупчо Петрушевски, доајен на македонскиот театар и филм. Тој дипломирал на отсекот за глумечка игра на Факултет за драмски уметности - Скопје, како дел од првата генерација дипломирани глумци. Целиот работен век од 1966 година до пензионирањето го поминал во Македонски народен театар во Скопје. Во периодот од 1983 до 1988 година, тој ја извршувал функцијата директор на Драмата на Македонски народен театар, а потоа од 1988 до 1999 година бил директор на Македонски народен театар. Повторно бил директор на Драмата во период од 2004 до 2006 година.
Милорад Радоњиќ

Милорад Радоњиќ (познат и како Милорад Павлев Радоњиќ; во — во ) — македонски математичар и универзитетски професор од 1965 година.
1 Животопис
Дипломирал во 1928 година на Филозофскиот факултет во Белград, додека докторирал во 1965 година на Шумарскиот факултет во Белград со темата „Функција растења и њене примене“ и објавил трудови од таа проблематика. Бил предавач од 1949 година, а станал редовен професор од 1965 година на Шумарскиот факултет во Скопје.
Билјана Јанева

Билјана Јанева (моминско: Љупчова; р. во ) — македонска математичарка и универзитетска професорка почнувајќи од 2000 година.
1 Животопис
Дипломирала на Природно-математичкиот факултет во Скопје во 1973 година, станувајќи асистент на факултетот во 1974 година. Магистрирала на Природно-математичкиот факултет во Загреб во 1981 година, а докторирала во 1989 година на ПМФ во Скопје со темата „''Некои класи полиадични полугрупи и групи''“. Таа е автор или соавтор на повеќе научни трудови од областа на алгебрата, учесник во научни проекти и научни конференции со свои реферати и раководител на последипломски студии.
Никола Речкоски

Никола Речкоски (познат и како Никола Стефанов Речкоски; р. во Велгошти, Охридско) — македонски математичар и универзитетски професор од 1987 година.
1 Животопис
Дипломирал во 1962 година на Природно-математичкиот факултет во Скопје, каде што и магистрирал во 1971 година. Докторирал во 1979 година на Математичкиот факултет со темата „''Прилог кон аналитичката репрезентација на дистрибуциите''“ и објавил трудови од таа област. Станал редовен професор во 1987 година на Електротехничкиот факултет, а од 1995 година на Факултетот за туризам и угостителство.
Дениел Бамп

Дениел Вилис Бамп (роден на 13 мај 1952 година) ― математичар кој е професор на Стенфордскиот ниверзитет. Тој е член на Американското математичко друштво од 2015 година, за „придонес во теоријата на броеви, теоријата на претставување, комбинаториката и теоријата на случајна матрица, како и математичкото изложување“.
Има диплома по уметности на Ридовиот колеџ, каде што дипломирал во 1974 година. Докторирал на Чикашкиот универзитет во 1982 година под надзор на Волтер Луис Бејли Помладиот. Меѓу докторантите на Бамп е и претседателот на Националното здружение на математичари, Едри Гоинс.
1 Избрани публикации
1.1 Статии
* Bump, D., Friedberg, S., & Hoffstein, J. (1990). . ''Inventiones Mathematicae'', 102(1), стр. 543–618.
* Bump, D., & Ginzburg, D. (1992). „Симетрични квадратни L-функции на GL( ''r'' )“. ''Annals of Mathematics'', 136 (1), стр. 137–205.
* Bump, D., Friedberg, S., & Hoffstein, J. (1996). "За некои апликации на автоморфни форми во теоријата на броеви", ''Билтен на Американското математичко друштво'', 33(2), стр. 157–175.
* Bump, D., Choi, KK, Kurlberg, P., & Vaaler, J. (2000). . ''Mathematische Zeitschrift'', 233 (1), стр. 1–18.
* Bump, D., & Diaconis, P. (2002). . ''Journal of Combinatorial Theory, Series A'', 97 (2), стр. 252-271.
* Бамп, Д., Гамбурд, А. (2006). ''На просеците на карактеристичните полиноми од класичните групи'', ''Commun.''''Математика.''''Phys.'' , 265 (1), стр. 227–274.
* Brubaker, B., Bump, D., & Friedberg, S. (2011). ''Шур полиноми и равенката Јанг-Бакстер'', ''Commun.''''Математика.''''Phys.'' , 308 (2), стр. 281–301.
1.2 Книги
* Bump, D. (1984). , Спрингер-Верлаг .
* Bump, D. (1996). ''Автоморфни форми и претстави'' . Прес на Универзитетот Кембриџ . * Bump, D. (1998). . Светски научни .
* Bump, D. (2004). . Спрингер . . * Bump, D., & Schilling A. (2017). . Светски научни
Чарлс Фокс (математичар)

Чарлс Фокс (17 март 1897 година, во Лондон, Обединето Кралство &#x2013; 30 април 1977 година, во Монтреал, Канада) ― британски математичар кој ја вовел Фокс-Рајтовата функција и Фоксовата Х-функција. Во 1976 година, тој добил почесен докторат на Универзитетот Конкордија.
1 Наводи
**
Петар Лазов

Петар Лазов (познат и како Петар Ристо Лазов; р. во ) — македонски математичар и универзитетски професор од 1989 година.
1 Животопис
Дипломирал во 1969 година на Електротехничкиот факултет во Белград, каде што и магистрирал во 1975 година, а во 1977 година докторирал со темата „Полиномни решенија на алгебарски диференцијални равенки и нивна примена при факторизација на полиномни диференцијални оператори“, под менторство на проф д-р Драгослав Митриновиќ на Електротехничкиот факултет во Белград. Станал редовен професор на Електротехничкиот факултет во Скопје во 1989 година. Објавувал научни трудови главно од областа на диференцијалните равенки.
Негови познати трудови од областа на диференцијалните равенки се:
-         Самостојни: ''Кон решавањето на радијалната Бранова равенка во затворен облик (1976), За еден резултат на D. I. Koehler и T. J. Pignani (1977), За s – полиномот (1974), За една класа линеарни диференцијални равенки од N – ти ред интеграбилни со квадратури (1974), За еден резултат на M. Bhargana и N. Kaufman (1974), За една воопштена Лапласова диференцијална равенка од трет ред (1976).''
-         Коавторство со проф. д-р. Драган С. Димитровски: ''Решавање на некои класи линеарни диференцијални равенки од втор ред со метод на диференцирање''''(1974), За една класа диференцијални равенки чиј општ интеграл е полином (1974),''
-         Коавторство со проф. д-р. Цана М. Мазлум: ''Факторизација на една специјална класа полиномни диференцијални оператори (1974).''
Во 1981 вата година е издаден учебникот ''Елементи на математичката анализа со некои примени'' во коавторство со проф. д-р. Ѓорѓи М. Ивановски како учебник за студентите од прва година на Електротехничкиот факултет во Скопје.
Ја има една од главните заслуги за воведувањето на предметот ''Математички методи во техниката'' на насоката КТИА на тогашниот ЕТФ во Скопје, како и за воведување на насоката ''Применета математика'' на насоката КТИА на вториот циклус студии на истиот факултет.
Во соработка со проф д-р Анета Бучковска го има издадено трудот ''About Some Generalizations of the Square Root Functions Using a Simple Vector Chain (2000),'' додека во соработка со проф д-р Билјана Јолевска – Тунеска издаден е трудот: ''Polynomial solutions on matrix differential equation of Ricatti type.''
Од поновата работа, во соработка со проф д-р Игор Лазов објавени се трудовите: ''A general methodology for population analysis (2014)'' и ''Entropy – based estimation of the birth – death ratio (2022).''
Почина август 2022 година по кратко боледување и последици од пандемијата на КОВИД-19 во Македонија на 76 годишна возраст.
Едвард Барбо

Едвард (Ед) Барбо ― канадски математичар и математички воспитувач. Тој е почесен професор на Катедрата за математика на Торонтскиот универзитет.
1 Награди
* Стипендија на Онтарискиот институт за образование.* Наградата „Давид Хилберт“ од Светската федерација на национални натпревари по математика.
* Награда „Адриен Пулиот“ од Канадското математичко друштво.
* Почетен соработник на Канадското математичко друштво, 2018 година
Берзенбрик (општинска заедница)

Берзенбрик (|Bersenbrück) — општинска заедница во округот Оснабрик, во Долна Саксонија, Германија. Нејзиното седиште е во градот Берзенбрик.
Општинската заедница Берзенбрик се состои од следниве општини:
# Алфхаузен
# Анкум
# Берзенбрик
# Герде
# Егермилен
# Кетенкамп
# Ристе
Миша Котлар

Миша Котлар (1913, Сарни, Руска Империја – 16 јануари 2007 година, Буенос Аирес, Аргентина) ― математичар кој ја започнал својата научна кариера во Уругвај и работел поголемиот дел од својот живот на неа во Аргентина и Венецуела.
Неговиот придонес во математиката е во областа на хармоничната анализа, ергодичната теорија и спектралната теорија. Тој ја вовел Котлар-Штајновата лема. Тој бил автор или соавтор на над 80 написи во списанија за оценување.
Според Алберто Калдерон, Котлар покажал во 1955 година „дека теоремите за еднина интеграли може да се генерализираат и да се стават во рамката на ергодичката теорија“. Според Краузе, Лејси и Вирдл, Карл Е. Петерсен во 1983 година објавил „особено директен доказ“ од теоремата на Котлар од 1955 година.
Во јануари 1994 година во Каракас била одржана меѓународна конференција во негова чест.
1 Избрани публикации
* Aritmética abstracta, Boletín de la Facultad de Ingeniería, Монтевидео, Уругвај, 1937 г.
* Teoría de anágenos, Ан. Соц. Ci. Аргентина, 127, 1939 година
* Familias normales de funciones no analíticas, Ан. Соц. Ci. Аргентина 129, 1940 година
* Un método para obtener congruencias de números de Bernoulli, Math. Забелешка 7, 1947 година
* On The Foundation Of The Ergodic Theory, Actas Symposia, УНЕСКО, 1951 г.
** со R. Ricabarra: * Комбинаторна неравенка и нејзина примена во L <sup>2</sup> простори, Математика. Кујана, 1, 1955 година
** со R. Panzone: * Конволуциони оператори и факторизација, семинар за анализа на Мекгил, Универзитет Мекгил, Монтреал, 1972 г.
*** со C. Sadosky: * со Педро Алегрија:
Нортруп

Нортруп (|Nortrup) — општина во округот Оснабрик, во сојузната покраина Долна Саксонија, Германија.
1 Географија
1.1 Местоположба
Општината се наоѓа во северниот дел на областа Артланд и во долината на реката Хазе.
1.2 Општински единици
Нортруп се состои од местата Нортруп и Зутруп, кои се споиле во 1972 година. Обете места до 30 јуни 1972 година припаѓале на округот Берзенбрик.
2 Познати луѓе
* Херман Кемпер (1892-1977) — германски инженер
3 Галерија
Миља (планина)

Миља (Балцес или Какоплеври; (|Κακοπλεύρι или ''Μπάλτσες'' или ''Μπάλτσες'') — планина во системот на Пинд, на границата меѓу Гребенско во Егејска Македонија и Јанинско во Епир, Грција.
1 Опис
Планината е дел од венецот Северен Пинд. На запад се двои од венецот Мавровуни со превојот Салатура Миљас (1.730 м), кој е јужниот излез на Ваља Калда и потокот Салатура. На север е одделен од комплексот Пиростија со превој (1.640 м), од каде започнува потокот Кира Кали кој се влева во реката Венетик на исток. Миља е месното име, а Какоплеври е официјалното.
Карпите се сочинети од офиолити и флиш.
Планината е дел од Националниот парк „Пинд“ од 1966 г., како и од Националниот парк „Северен Пинд“ од 2003 г. Дел е од мрежата на заштитени подрачја Натура 2000 (1310002 и 1310003) и е прогласена за место од орнитолошка важност (068).
До врвот се стасува од селото Миља (1.170 м) за околу 4 часа. Европската големодалечинска патека Е6 која оди Мечово - Миља, врви низ Ваља Калда и продолжува за Војуша - Брјаза - Самарина - Жужел. Од Ваља Калда има расклон на патеката кој води за Периволи, Авдела, планинарскиот дом Василица, Самарина и Жужел.
+ Врвови, Име, Грчки, Висина (м)
Миља, Κακοπλεύρι, Τριγ. Σαλατούρα, Μηλέα, Μηλιά, 2.159
Вромопигадо, Βρομοπήγαδο, 1.976 - 1.820
Косај, Курсари, Κουρσάροι, Κοσσάϊ, 1.116
Ливади, Λιβάδι, 2.071
Салатура Папајани, Кордалес, Σαλατούρα Παπαγιάννη, Κορδάλες, 1.860 - 1.640
Симандро, Латуака, Σήμαντρο, Λατουάκα, 1.720
Скопја Чука, Σκοπιά Τόσκα, 1.960
Супотико Рахи, Σουποτίκο Ράχη, 1.520 - 1.260
Турла Милани, Милини, Τούρλα Μιλάνη (ή Μιλίνι, 1.533
2 Поврзано
* Пинд
Драган Спасески-Охридски

Драган Спасески-Охридски (Охрид, 22 јуни 1960 - Скопје, 27 ноември 2020) — македонски поет, сликар и лекар.
1 Животопис
Завршил Медицински факултет во Скопје. Работел во Јавната здравствена организација Костнозглобна болница во Охрид.
2 Книжевно творештво
Драган Спасески-Охридски е автор на поетските книги::
* „Апокалиптичен нарцис“ (поезија, 1989)
* „Сè трепери“ (поезија, 1996)
Милји понапред

„Милји понапред “ (англиски: ''Miles Ahead'') – филм на режисерот Дон Чидл (Don Cheadle) од 2015 година, а автори на сценариото се Чидл и Стивен Бејгелман (Steven Baigelman). Главните улоги ги играат: Дон Чидл, Јуан Мекгрегор (Ewan McGregor) и Емајаци Коринеалди (Emayatzy Corinealdi).
1 Синопсис
Кон крајот на 1970-тите, кога се наоѓа на врвот од славата, Мајлс Дејвис (го игра Чидл) исчезнуав од јавноста во текот на пет години. Во тој период, тој живее повлечено, трпејќи ги хроничните болки на колкот и исцрпен од бројните лекови, а го прогонуваат и сеќавањата од минатото. Репортерот Дејв Брејден (го игра Мек Грегор) насилно упаѓа во домот на Дејвис и двајцата минуваат неколку дена заедно, во потрага по украдената снимка од најновите дела на Дејвис.
Јован VI (Португалија)

Јован VI (полно име: Жоао Марија Хосе Франциско Ксавиер де Паула Луис Антонио Домингос Рафаел де Браганса; Лисабон, 13 мај 1767 година - Лисабон, 10 март 1826 година)со прекар „О Клементе“, тој беше крал на Обединетото Кралство на Португалија, Бразил и Алгарвес од 1816 до 1822 година (кога Бразил стана независен - што резултираше со изумирање на постојното Обединето Кралство). Од 1822 година наваму бил крал на Португалија и Алгарве сè до неговата смрт во 1826 година. Со Договорот од Рио де Жанеиро од 1825 година, кој ја призна независноста на Бразил од Обединетото Кралство Португалија, Бразил и Алгарвес, тој исто така беше титуларен император на Бразил.
Менслаге

Менслаге (|Menslage) — општина во округот Оснабрик, во сојузната покраина Долна Саксонија, Германија.
1 Географија
1.1 Местоположба
Менслаге се наоѓа во северниот дел на областа Артланд на преминот кон Олденбуршки Минстерски крај. Малата река Хазе тече низ општината од исток кон запад.
1.2 Општински единици
Менслаге се состои од поранешните самостојни општини, кои во 1972 година биле припоени кон него:
* Менслаге
* Ханенмор
* Хален
* Андорф
* Ренслаге
* Клајн Мимелаге
* Боторф
* Борг
1.3 Соседни општини
Менслаге на исток се граничи со Квакенбрик и Бадберген, на југ со Нортруп, Кетенкамп, Егермилен и Берге, на запад со Херцлаке (округ Емсланд), како и на север со Ленинген и Есен (обете во округот Клопенбург).
2 Галерија
Милтенберг

Милтенберг (|link=no|Miltenberg) — град во германската покраина Баварија, во административниот округ Долна Франконија. Сместен на реката Мајна се наоѓа на околу 80 километри јужно од Франкфурт и е најголем град во округот Милтенберг.
Никола Јованоски

Никола Јованоски — македонски поет.
1 Книжевно творештво
Никола Јованоски е автор на поетските книги:
*''Уште нешто'', 1986
*''Варница'', 1988
*''Забел'', 1998
*''Прошталник'', 2000
*''Гостинска одаја'', 2004
*''Гозба во гостинската одаја'', 2008
Бадберген

Бадберген (|Badbergen; |Badbern) — општина во округот Оснабрик, во сојузната покраина Долна Саксонија, Германија. Се наоѓа на реката Хазе.
1 Географија
1.1 Местоположба
Барберген се наоѓа во рамки на Северногерманската Низина во средишниот дел на областа Артланд.
Реката Хазе тече од југ кон запад.
1.2 Соседни општини
Бадберген се граничи со следниве општини: на југ со Герде и Берзенбрик, на запад со Нортруп и Менслаге, на север со Квакенбрик, како и на исток со Динклаге и Холдорф (обете во округот Фехта).
1.3 Општински единици
Општината се состои од девет места, а општинското седиште е во Бадберген.
2 Галерија
Нашку Лози

Нашку Лози (, 1885 – , 1912) — влашки поет од Македонија. Своето образование го стекнал во романско училиште во родниот град и романски ликеј во Битола. За време на Илинденското востание (1903) живеел во родното Крушево. Непосредно по задушувањето на востанието напишал песна на влашки јазик насловена „Пискотот на крушевчани“, која била пронајдена во домашната архива на Костика Телеску од Крушево. Македонскиот поет Гане Тодоровски ја препеал песната на Лози на македонски јазик.
1 Надворешна врска
* на ''Дигитална македонска енциклопедија''
Френк Анском

Френсис Џон Анском (13 мај 1918 г.– 17 октомври 2001) ― англиски статистичар.
Роден во Хов во Англија, Анском се школувал на Тринити колеџот на Универзитетот Кембриџ. Откако служел во Втората светска војна, тој се приклучил на Експерименталната станица Ротамстед две години пред да се врати во Кембриџ како предавач.
Во експериментите, Анском ја нагласил рандомизацијата и во фазата на дизајнирање и во фазата на анализа. Во фазата на дизајнирање, Анском тврдел дека експериментаторите треба да ги рандомизираат етикетите на блоковите. Во фазата на анализа, Анском тврдел дека планот за рандомизација треба да ја води анализата на податоците; Пристапот на Анском особено влијаел на Џон Нелдер и РА Бејли.
Тој се преместил на Универзитетот Принстон во 1956 година, а истата година бил избран за член на Американската статистичка асоцијација. Тој станал основачки претседател на одделот за статистика на Универзитетот Јеил во 1963 година.
Според Дејвид Кокс, неговото најпознато дело може да биде неговиот извештај од 1961 година за формалните својства на остатоците во линеарна регресија. Неговиот претходен предлог за трансформација за стабилизирање на варијансата за податоците на Поасон е често познат како трансформација на Анском.
Подоцна се заинтересирал за статистичко пресметување и нагласил дека „компјутерот треба да прави и пресметки и графикони“ и ја илустрирал важноста на графиконите на податоците со четири множества податоци сега познати како квартет на Анском. Подоцна објавил учебник за статистичко пресметување во APL.
Во економијата и теоријата на одлуки тој е најпознат по трудот со Роберт Ауман од 1963 година, кој обезбедува стандардна основа за теоријата на субјективна веројатност.
Тој бил зет на друг добро познат статистичар, Џон Туки од Универзитетот Принстон;нивните жени биле сестри.
Црква „Св. Ахил“ - Жупан

Свети Ахил (|Αγιος Αχίλλειος Πενταλόφου) — црква во селото Жупан, Населичко, Егејска Македонија. Влегува во состав на Шишанско-сачишката епархија на Цариградската патријаршија.
Црквата е изградена во 1742 г. и е најстарата преостаната градба во селото. Сместена е на неговиот северен крај. Живописана е во 1774 г. со прекрасни фрески од зографите Константин Михаил и Михаил Михаил од епирското село Кионат. На запад има нартекс со два влеза. Забележителна е сцената на Страшниот суд во нартексот, на која се претставени царевите Александар Македонски, Кир Велики, Пор и Дариј III; истите ликови се претставени и на фреските во „Св. Ѓорѓи“ (XVI век) во Бањане, Скопско. Живописот се истакнува по своите бои и чувствителност. Од царските икони најстари се оние на Христос Седржител, Свети Димитриј и Свети Спиридон, изработени во 1767 г. Иконостасот од оревово дрво важи за ремек-дело на копаничарството. На него се претставени сцени од Стариот и Новиот завет. Техниката на мајсторите покажува силно влијание на западниот барок.
Со уникатната архитектура и фрески, во 1970 г. храмот е прогласен за споменик на културата од национално значење.
1 Фрески
2 Поврзано
* Шишанско-сачишка епархија
Црква „Св. Варвара“ - Жупан

Света Варвара (|Αγίας Βαρβάρας Πενταλόφου) — црква во селото Жупан, Населичко, Егејска Македонија. Влегува во состав на Шишанско-сачишката епархија на Цариградската патријаршија.
Црквата е изградена во 1867 г. Се наоѓа во Долното Маало на селото и подигната е врз стара црква. Влезот на храмот има резбани столбови и камени релјефи на херувими — прекрасен пример за преродбеничката уметност. Според традицијата, летото 1777 г. во црковниот двор на „Св. Вардара“ Козма Етолски им порачал на селаните „кога ќе дојде злото да ги напуштат домовите и да се упатат кон Румани“, покажувајќи им го местото на параклисот „Св. Спас“ на ридот Румани. Селаните го запомниле ова предание, и така постапиле за време на германската окупација.
1 Поврзано
* Шишанско-сачишка епархија
Црква „Св. Атанасиј“ - Жупан

Свети Атанасиј (|Άγιος Αθανάσιος Πενταλόφου) — црква во селото Жупан, Населичко, Егејска Македонија. Влегува во состав на Шишанско-сачишката епархија на Цариградската патријаршија.
Црквата е изградена во март 1816 г. од Костас Карас и се наоѓа на сретселото. Претставува трикорабна базилика. Според месноо предание, првично била посветена на Рождеството Богородично, но подоцна преименувана во Свети Атанасиј поради страв од чума.
1 Поврзано
* Шишанско-сачишка епархија
Црква „Св. Ѓорѓи“ - Жупан

Свети Ѓорѓи (|Αγίου Γεωργίου Πενταλόφου) — црква во селото Жупан, Населичко, Егејска Македонија. Влегува во состав на Шишанско-сачишката епархија на Цариградската патријаршија.
Црквата е изградена во 1870 г. Се наоѓа во Горното Маало, во подножјето на ридот Румани. Ова е еден од најубавите храмови во областа Населица и се одржува во многу добра состојба.
1 Поврзано
* Шишанско-сачишка епархија
Црква „Успение на Пресвета Богородица“ - Видолушта

Успение на Пресвета Богородица (|Ναός Κοίμησης της Θεοτόκου) — црква во селото Видолушта, Населичко, Егејска Македонија. Влегува во состав на Шишанско-сачишката епархија на Цариградската патријаршија.
Храмот се наоѓа на сретселото. Според ктиторскиот натпис, подигнат е во 1885 г. за време на султанот Абдул Хамид II. Според усмените преданија, на негово место порано имало помала стара црква.
1 Поврзано
* Шишанско-сачишка епархија